**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | МИНИСТЕРСТВО ЗА ОДБРАНА |
| Назив на предлогот на закон: | ЗАКОН ЗА КРИТИЧНА ИНФРАСТРУКТУРА |
| Одговорно лице и контакт информации: |  |
| Вид на Извештај | Нацрт  Предлог |
| Обврската за подготовка на предлогот на закон произлегува од: | Годишната програма за работа на Владата на Република  Македонија  НПАА  Заклучок на Владата на Република Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | нема |
| Дали нацрт извештајот содржи информации согласно прописите кои се однесуваат на класифицираните информации | Да  Не |
| Датум на објавување на нацрт Извештајот на ЕНЕР: | .2022 година |
| Датум на доставување на нацрт Извештајот до Министерството за информатичко општество и администрација: | / |
| Датум на добивање на мислењето од Министерството за информатичко општество и администрација: | / |
| Рок за доставување на предлогот на закон до Генералниот секретаријат | .2022 година |

**1. Опис на состојбите во областа и дефинирање на проблемот**

* 1. *Опис на состојбите*

Во Република Северна Македонија, критичната инфраструктура не е дефинирана, односно нејзиното, значење и потребата од заштита не е ставено во правна рамка во позитивните законски прописи, а со тоа нема определено кои се субјекти можат да се третираат како критична инфраструктура и да ја уживаат посебната правна заштита.

Потребата од нејзино законско уредување се појави со технолошкиот развој, глобалните промени во животната средина во последните неколку години и елементарните катастрофи кои укажаа на потребата за сериозно преиспитување на заштитата на критичната инфраструктура во контекст на опасноста од елементарни непогоди и други видови загрозување типични за современото живеење како што се тероризам, шпионажа и сл.

Критичната инфрастурктура е од витално значење за фунционирањето на една држава, а доколку дојде до нејзино оштетување, унишутување или загуба истото доведува до губење на испоракта на услугите кои зависат од нејзино непречено функционирање.

Поимот критична инфраструктура е клучен за правилно разбирање на потребата од нејзина заштита.

Критичната инфраструктура поимно би можеле да ја определиме како инфраструктура што е суштествена, животно неопходна, а нарушувањето на нејзиното нормално функционирање може да доведе до загрозување на виталните односно најзначајните вредности и добра врз коишто почива државата, општеството, економијата, благосостојбата и воспоставениот начин на живот.

Од таму произлегува дека, критичната инфраструктура се системи, мрежи и објекти кои пружаат основни услуги во едно општество, па претставуваат поддршка за успешено функционирање на стопанството, сигурност и заштита на здравјето и благосостојбата во државата. Слетствено сигурноста и заштитата на здравјтето и благосостојбата во државата зависи од сигурноста и отпорноста на критичната инфраструктура.

Критичната инфраструктура во земјите од непосредното опкуржување е ставена во правна рамка, односно е законски уредена.

Критичната инфраструктура е соодветно уредена и во Европската Унија и е предмет на градење на отпорноста на критичните ентитети, делумно се однесува и на обврските кои произлегуваат и од членството во НАТО и примената на седумте основни критериуми за градење на отпорност кај земјите членки на Алијансата, а нејзината заштита е се по актуелна тема и воопшто во современото општествено живеење.

Со законот чие донесување се предлага, покрај националното нормативно уредување на оваа материја, се врши усогласување и со Директивата на Европската унија 2008/114/ЕК, за одредување и иднентификација на европската критична инфраструктура и проценка за потреба од унапредување на нејзината заштита (СЛ Л 345/75, 23.12.2008).

* 1. *Причини за проблемите кои се предмет на разгледување*

Бројни се причините поради кои инфраструктурата мора да биде добро обезбедена и заштитена. Некои од причините се потенцијалните загрозувања и можноста критичната инфраструктура да биде селектирана како потенцијална цел на најразлични форми на закани вклучително и терористички напади. Други причини се поврзани со имликациите кои произлегуваат од меѓузависноста и поврзаноста на различните видови на критична инфраструктура.

Дополнително, критичните информациони инфраструктури се асоцирани во сите општествени сегменти и може да бидат особено чуствитепни и ранливи на напади од страна на хакери, криминалци или терористи.

Електроенергетската инфраструктура, транспортот на нафта и природен гас, снабдувањето со прехрамбени продукти и вода, здравственото обезбедување и банкарскиот и финансискиот систем се најранливи сегменти на инфраструктурата со што сами по себе заради своето значење може да претставуваат потенцијални цели на напад.

Со оглед дека еден од главните предизвици во полето на безбедноста во Република Северна Македонија денес е идентификација на сите безбедносни ризици и закани со кои може да се соочи државата, како и нивното влијание врз општественото живеење, заштитата на национална критичната инфраструктура и градењето на нејзината оптпорност заслужува соодветно нормативно уредување.

**2. Цели на предлог регулативата**

Воспоставување на ефективен систем на заштита и градење на отпорност на критичната инфраструктура како врвен национален приоритет е основна ел на предлог регулативата.

Единствениот пристап односно предлогот на Националанта и европската критична инфраструктура на територија на Република Северна Македонија да уживаат подеднаква заштита е комплементарна ел за усогласување со законодавството на ЕУ во оваа област.

**3. Можни решенија (опции)**

*3.1 Опис на решението „не прави ништо“*

Доколку се одбере опцијата *„не прави ништо“,* состојбата со констатираните проблеми односно не регулирње на заштитата и градењето на отпорност на критичната инфраструктура ќе остане отсуството на системско нормативно решение за справување со сите потенцијални закани и предизвици по одбраната и безбедноста на државата.

Со ова решение нема да се постигне целта заради која се пристапило кон изготвување на Предлогот на законот.

*3.2 Опис на можните решенија (опции) за решавање на проблемот*

Постоеше можност за измени и дополни во повеќе законски решенија но со истите ќе се нарушеше конзистентноста на истите и немаше да се обезбеди севкупно системско решение за заштита и градење на отпорноста на критичната инфраструктура.

Од тие причини, наместо да пристапи кон измени и дополни во постојните законски решенија кои ја регулираат обраната и безбедноста, Министерството за одбрана пристапи кон изработка на Предлогот на закон за критична инфраструктура со кој за прв пат во Република Северна Македонија се става во правна рамка критичната инфраструктура со што системски се уредува. Притоа со понуденото законско решение се уредува заштитата и градењето отпорност на критичната инфраструктура, иднетификација и определувањето на критичната инфраструктура, начинот на постапување со работите поврзани со националната и европската критична инфраструктура, националниот ситем за нејзина заштита, секторите на националната критична инфрструктура, надлежноситте и одговорноста на субјектите, секторските надлежни министрства и сопствениците оператори, координација, информирање, известување, заштита на класифицирани информации поврзани со критичната инфраструктура , надзорот врз спроведуварто на одредбите од законите други прашња поврзани со заштитата и градењето отпорност на критичнта инфраструктура.

1. **Проценка на влијанијата на регулативата**

*Можни позитивни и негативни влијанија од секоја од опциите: /*

*4.1 Економски влијанија*

Понудената опција нема да предизвика трошоци за економијата во областа на вработувањето и конкурентноста и нема да има влијание врз малите и средни претпријатија и други економски субјекти. Примената на Законот напротив ќе обезбеди поголема безбедност и сигурност на субјектите односно операторите или ентитетите, носителли на критична инфраструктура.

*4.2 Фискални влијанија*

Примената на Законот, ќе предизвика фискални влијанија.

*4.3 Социјални влијанија*

Предложеното законско решение нема да влијае врз намалување на сиромаштијата, заштитата и унапредувањето на здравјето, заштитата и унапредувањето на човековите права и родовата еднаквост, заштита на ранливите групи и обесправените. Од друга страна примената на Законот ќе влијае на зголемување на социјалната сигурност и бебедност на граѓаните.

*4.4 Влијанија врз животната средина*

Со предложените решенија на утврдените проблеми, нема да се влијае врз воздухот, почвата, нема да има ефект на стаклена градина, бучава, био-диверзитет, а со тоа што нема влијание врз наведените делови на природата, нема да има ниту директно или индиректно влијание врз здравјето на луѓето. Од друга страна примената на Законот ќе влијае на зголемување на заштита на критичната инфраструктура чие оштетување би можело да доведе до загадување или нарушување на животната средина

*4.5 Административни влијанија и трошоци – НЕ*

*а) трошоци за спроведување*

Со предложените законски решенија се предвидува воспоставување на Координативен центар, а се предвидува и министерот за одбрана да формира Национален совет за унапредување и заштита на критичната инфраструктура и именува претседател и членови од редот на академската заедница, претставници на министерствата задолжени за секторите на критичната инфраструктура, приватното обезбедување, граѓанскиот сектор и други субјекти доколку нивната дејност е од значење за безбедноста на критичната инфраструктура.

*Б )трошоци за почитување на регулативата*

Со предложените законски решенија, не се предлага воведување на нови административни оптеретувања, формалности и трошоци, односно не се предвидени нови трошоци за издавање на лиценци, дозволи и друго за правните и физичките лица, со што не се влијае на конкурентноста.

**5. Консултации**

*5.1 Засегнати страни и начин на вклучување*

Министерството за одбрана за изработка на Предлог законот за критична инфраструктура формираше работна група со претсавници од сите организациони единици на Министерството. Од работната група произлезе и Инфорамција доставена до Владата за потребата од уредување на оваа област, која досега како што е погоре кажано не е уредена. За таа цел се формираше Подкомитет за изработка на законот во кој членуваа претставници од секторските надлежни министерства, претставници од академската заедница, невладините организации како и претставници од комората за приватно обезбедување. Работната група од Министерството за одбрана го презентираше Предлог законот пред Подкомитетот.

Предлог – законот за критичната инфраструктура е објавен ............................... (ќе се стави датумот кога ќе биде објавен).

*5.2 Преглед на добиените и вградените мислења*

/

*5.3 Мислењата кои не биле земени предвид и зошто*

Во подоцнежна фаза одпроценката на влијанието на регулативатаќе бидат земени во предвид мислењата на надлежните државни органи и институции, по предложената содржина.

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

Предложените законски решенија, ќе имаат позитивно влијание врз подобрување на статусот на критичната инфраструктура

*6.2 Ризици во спроведувањето и примената на секое од можните решенија (опции)*

При спроведување на предложените законски решенија, не постојат ризици во однос на неможност истите целосно да се имплементираат, да се надминат утврдените проблеми, како и да се исполнат потребните предуслови предвидени за негова практична примена.

*6.3 Препорачано решение со образложение*

Со предложениот закон ќе се овозможи дефинирање на националната критична инфраструктура на територијата на државата, која е од суштинско значење за одржување на виталните општествени функции, здравјето, безбеднота, сигурноста, економската или социјалната благосостојба на луѓето и животната средина.

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

Нема потреба од изменување на други закони, но има потреба од донесување на подзаконски акти од областа која се регулира со Предлог-законот.

*7.2 Потребни подзаконски акти и рок за нивно донесување*

Прашањата од интерес за заштита на критичната инфраструктура дополнително може да се уредат преку билатерални и мулитилатерални меѓународни договори во согласност со Уставот и позитивните законски прописи.

Временскиот период за донесување на Методологијата за проценка на ризици и опасности изнесува пет месеци од денот на влегувањето во сила на законот, а останатите подзаконски акти предвидени со Законот, ќе се донесат во рок од девет месеци од денот на влегувањето во сила на законот.

*7.3 Органи на државната управа, државни органи и други органи надлежни за спроведување*

Надлежни за спроведување согласно член 11 од Предлог-законот се Владата на Република Северна Македонија, Координативниот центар при Министерството за одбрана, Националниот совет за унапредување на системот на заштитата и градењето на отпорноста на критичната инфраструктура, надлежните секторски министерства, регулаторните тела од соодветните сектори, сопствениците/операторите на критичната инфраструктура, офицерите за врска за безбедност на критичната инфраструктура и органи на државна управа и други државни органи, органи на локална самоуправа, јавни претпријатија и други органи формирани од државата и правни лица кои се одговорни за инвестирање, заштита, отпорност, координација и менаџирање со обврска да овозможат редовно функционирање и известување за системот на критичната инфраструктура и безбедност на граѓаните, секторот приватно обезбедување како и комори и стручни здруженија.

Министерство за одбрана преку инспекцискиот надзор и инспекторите за одбрана ќе обезбеди спроведување на Законот.

*7.4 Активности за обезбедување на ефикасно спроведување на предлогот на закон*

Министерството за одбрана ќе преземе активности за целосна имплементација на предложените законски решенија.

**8. Следење и евалуација**

*8.1 Начин на следење на спроведувањето*

Резултатите од предложените законски решенија ќе се следат преку континуирано следење на примената на предложениот закон.

*8.2 Евалуација на ефектите од предлогот на закон и рокови*

Резултатите од предложените законски решенија ќе се следат преку континуирано следење на примената на предложениот закон.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**потпис на министерот**